
Нов център за обучение на хората с увреждания

На 9.05.2007г. в гр. Плевен, на ул.”Хемус”Nо4 бе открит център за обучение на хора с увреждания. Датата не е избрана случайно, това е денят на Европа, който ние за пръв път честваме като пълноправни членове на ЕС. Това дава една символика, че центъра ще работи със европейски стандарти. Той е част от проекта „Мрежа за социално включване на хората с увреждания”, според който трябва да се изградят четири обучителни центъра в градовете София, Варна, Плевен и Стара Загора, които ще предлагат обучения и консултации на организациите на хора с увреждания, както и услуги по обучението на групи хора със специфични нужди. Проектът се изпълнява от сдружение „Здраве за всички” и се финансира от Фондация за реформа в местното самоуправление(ФРМС), с подкрепата на Американска агенция за международно развитие(ААМР). Помещението е предоставено безвъзмездно от Община гр. Плевен, ремонтирано и оборудвано със средства по проекта, адаптирано по изискванията за достъпна околна среда за хората с увреждания. Освен със задачи по проекта, центърът може да бъде ползван и от членовете на организациите на хората с уврежданияза различни техни мероприятия . 

В деня и часа на откриването д-р Кючуков, председател на сдружението, с много отзивчивост и  сърдечност  ,посрещаше всеки един от поканените. Гости на тържеството бяха г-н Майкъл Фриц – директор на ААМР, г-н Цвятко Цветков – Областен управител на гр. Плевен, г-н Найден Зеленогорски – кмет на Община Плевен, г-н Валентин Матеев – Зам. Кмет, г-жа Димана Христова – Директор на дирекция „Социално подпомагане”,   г-н Иванчо Атанасов – Регионален председател на Съюза на инвалидите гр. Плевен, г-н Володя Атанасов – Председател на Съюза на слепите гр. Плевен, Председател на Съюза на глухите гр. Плевен и др.
Тържеството беше открито от координаторът на проекта .Тя изтъкна неговото значение за хората с увреждания, за тяхната социална интеграция и трудова преквалификация. В своето изказване Майкъл Фриц изтъкна, че като се има впредвид положението, в което се намират хората с увреждания в обществото е необходимо много по-специално отношение към тях. Поздравления бяха отправени от Областния управител на гр. Плевен и кмета на Община Плевен. В личен разговор с американския гост, му разказах за съществуването на вестник „Вяра”, за неговите цели и задачи, за значението му в региона ,за това, че от самото начало се финансира от сдружение „Здраве за всички” . Той изтъкна мнението си .че българското правителство  все още е длъжник на хората с увреждания .Разказах му, че в клуба на ССБ има компютри, работещи с програма за синтез на реч, на американската фирма “Freedom scientific” и с тях се обучават хора за работа с компютри и Интернет. 
инж. Румен Петков
важно

вСИчКИ, КОИТО ПРИТЕЖАВАТ ЛИчНи МОТОРНИ ПРЕВОЗНИ СРЕДСТВА С ИНВАЛИДНА РЕГИСТРАЦИя МОГАТ ДА закупят ОТ КЛУБА НА УЛ. Гренадерска 34 в гр.Плевен стикери с които да удостоверят специялния режим на МПС-то , даващ им право да спират на забранените за другите места.
ВАЖНО

Да даряваш е чудесно

Подарете вълшебен ден на дете със специфични потребности! . 30 лв. са достатъчни за един пълен с приключения ден. Можете да дарите желаната от вас сума онлайн или по банков път. С вашето дарение вие допринасяте за пълноценното развитие на децата с физически и умствени увреждания. Помагате не само на тях, но и на техните семейства - да бъдат по-уверени, по-спокойни и по-щастливи.

Те го заслужават! 

Второто издание на "Вълшебен ден за болно дете" стартира!! На 19 март 2007 

С дарение онлайн, по банков път или по ведомост можете да подкрепите децата със специфични потребности от осем български града – Банско, Бургас, Горна Оряховица, Елена, Плевен, Тетевен, Казанлък и София. 

Нощ в палатки, конна езда, посещение на историческа забележителност, делфинариум, басейн и пикник са част от приключенията, които си пожелаха децата от включените в тази благотворителна инициатива организации. С “Вълшебен ден за болно дете” можем да им подарим незабравими преживявания. Организациите, които са одобрени за участие във втория благотворителен апел под мотото "Вълшебен ден за болно дете"могат да бъдат научени от дадения по долу адрес. 

Вече сте избрали кауза и сте решили да дарите средства. Съществуват 3 лесни и сигурни начини да го направите: можете да дарите с дебитна карта, да използвате електронно или обикновено банкиране или да станете редовен дарител чрез малки, но периодични дарения по ведомост.  Да даряваш е чудесно” е кампания в подкрепа на дарителството, което носи удовлетворение като резултат от отговорен избор на смислена кауза и ефективен и удобен начин за даряване. 

“Да даряваш е чудесно” ще ви предложи избор от каузи и начини за даряване през цялата година, според възможностите и желанията ви. Вие избирате каузата, начина и сумата, която да дарите, след като предварително сте добре информиран за предназначението на средствата. Тази информация можете да получите :
Фондация "Помощ за Благотворителността в България" . София 1000, бул. Витоша 65, ет. 2, тел.981 19 01, 987 15 74, www.bcaf.bg 
НАЦИОНАЛЕН ОСИГУРИТЕЛЕН ИНСТИТУТ . ПРОГРАМА ЗА ПРОФИЛАКТИКА И РЕХАБИЛИТАЦИЯ 

Националният осигурителен институт (НОИ), чрез неговите териториални поделения, осъществява дейност по профилактика и рехабилитация по реда на 

Наредба № 1 от 13 февруари 2007 г. за ползване и изплащане на паричните помощи за профилактика и рехабилитация (обн., ДВ, бр. 17 от 2007 г.) на 

определен контингент лица:

1. осигурени за всички осигурени социални рискове;

2. осигурени за всички осигурени социални рискове без трудова злополука и професионална болест и безработица;

3. осигурени за всички осигурени социални рискове без безработица;

4. осигурени за инвалидност, старост и смърт и за трудова злополука и професионална болест, само при случаи на трудова злополука и професионална 

болест;

5. получаващи лична пенсия за инвалидност, ако не са навършили възрастта по чл. 68, ал. 1-3 от Кодекса за социално осигуряване, не са осигурени и срокът 

на инвалидносттта в експертното решение на Териториална експертна лекарска комисия, респективно на Националната експертна лекарска комисия не е 

изтекъл.

Лицата по точки 1, 2, 3 и 4 придобиват право на парични помощи за профилактика и рехабилитация, ако за тях са били внесени или дължими осигурителни 

вноски за период от шест последователни калeндарни месеца, предхождащи месеца, през който се провежда профилактиката и рехабилитацията.

Изискването за внесени или дължими осигурителни вноски за период от шест последователни календарни месеца предхождащи месеца, през който се 

провежда профилактиката и рехабилитацията не се отнася за лица с увреждания, резултат от претърпяна трудова злополука или професионална болест.

Възрастта за придобиване право на пенсия за осигурителен стаж и възраст по чл. 68 от КСО за 2007 г. е 59 години за жените и 63 години за мъжете.

Паричната помощ за всяко правоимащо лице включва:

1. средствата за не повече от общо 5 основни диагностични и терапевтични процедури дневно (вкл. прегледите и изследванията);

2. средствата за нощувки по цени, определени в договорите между Националния осигурителен институт и юридическите лица;

3. частична парична помощ за хранене в размер на 4,50 лв. за един храноден. За деня на постъпване и деня на напускане, Националният осигурителен 

институт заплаща общо 4,50 лв. частична парична помощ за хранене.

Лицата получат право на парични помощи за профилактика и рехабилитация еднократно в една календарна година за престой от 10 до 15 дни.

Резервации за постъпване при изпълнители на дейността по профилактика и рехабилитация (заведения) се правят от лицата. Националният осигурителен 

институт не поема отговорност за некоректно направени резервации от лицата или от изпълнителите на дейността.

Необходими документи за издаване на удостоверение за ползване на паричната помощ за профилактика и рехабилитация:

1. Медицинско направление.

Правото на парични помощи за профилактика и рехабилитация се ползва след преценка на лекуващ лекар за необходимостта от провеждане на профилактика 

и рехабилитация, която се отразява в медицинско направление (Бл. МЗ № 119a98).

Медицинското направление се издава от лекуващия лекар в два екземпляра и в него той документира заболяването, за което е необходимо провеждане на 

профилактика и рехабилитация, придружаващите заболявания, ако има такива, медицинските мотиви за рехабилитацията, както и съответните медицински 

изследвания.

Медицинското направление трябва да е издадено не по - рано от 30 календарни дни преди датата на постъпване при съответния изпълнител на дейността по 

профилактика и рехабилитация.

2. Документ за самоличност.

3. Документ по образец, удостоверяващ осигурителните права на лицето (Приложение № 1)*.

4. Лична амбулаторна карта и/или медицинска документация, удостоверяваща настоящото и миналото здравно състояние на лицето - епикризи, изследвания, 

снимки, електрокардиограми и други документи, според конкретния случай.

5. Лицата с трайно намалена работоспособност 50 и над 50 на сто представят и експертно решение на Териториална експертна лекарска комисия, 

респективно на Националната експертна лекарска комисия, както и декларация по образец, че не са осигурени (Приложение № 2)*.

6. Лицата, претърпели трудова злополука, представят и разпореждането за приемане на злополуката за трудова.

7. Лицата с професионална болест представят и експертното решение за признаване на професионална болест.

Забележка:

*Програмата разрешава разпечатване на описаните образци на бланки за ползване от лица и осигурители.

Лицата представят описаните документи в териториалното поделение на Националния осигурителен институт по постоянен или настоящ адрес в срок до 10 

работни дни преди датата на постъпване при изпълнителите на дейността по профилактика и рехабилитация.

Удостоверение не се издава на лица с противопоказания за провеждане на профилактика и рехабилитация.

Необходими документи за постъпване на лицата при изпълнителите на дейността по профилактика и рехабилитация:

1. Документ за самоличност.

2. Удостоверението от ТП на НОИ – в два екземпляра.

3. Медицинското направление от лекуващия лекар – в два екземпляра.

4. Лична амбулаторна карта и/или медицинска документация, удостоверяваща настоящото и миналото здравно състояние на лицето - епикризи, изследвания, 

снимки, електрокардиограми и други документи, според конкретния случай.

Лица с противопоказания не се приемат от съответните изпълнители на дейността по профилактика и рехабилитация.

При прекратяване на профилактиката и рехабилитацията по собствено желание преди срока, посочен в удостоверението, лицата заплащат за своя сметка 

направените разходи за диагностични и терапевтични процедури, нощувки и хранене.

Националният осигурителен институт на основание чл. 29 от Наредба № 1 от 13 февруари 2007 г. за ползване и изплащане на паричните помощи за 

профилактика и рехабилитация (обн., ДВ, бр. 17 от 2007 г.) за 2007 г. сключи договори с 18 юридически лица за общо 47 изпълнители на дейността по 

профилактика и рехабилитация (заведения) :

1. “Профилактика, рехабилитация и отдих” ЕАД:

клон Боровец, Балнеохотел “Дружба 1”, гр. Банкя, клон Боровец, Балнеохотел “Дружба 2”, гр. Банкя, клон Боровец, Балнеохотел “Констанция”, с. Костенец, клон Боровец, Хотел “Калина”, к. Боровец, клон Баня, Балнеохотел “Стряма”, гр. Баня, клон Баня, Балнеохотел “Гергана”, гр. Хисар, клон Бургас, Балнеохотел “Свети Мина” – Дом 1, Бургаски минерални бани, клон Бургас, Балнеохотел “Свети Мина” – Дом 2, Бургаски минерални бани, клон Бургас, Балнеохотел “Жива вода”, Сливенски минерални бани, клон Велинград, Балнеохотел “Велинград”, гр. Велинград, клон Вършец, Балнеохотел “Тинтява”, гр. Вършец, клон Габрово, Балнеохотел “Люляци” – к. Люляци, гр. Габрово, клон Павел баня, Оздравителен комплекс, гр. Павел баня, клон Павел баня, Балнеохотел “Загоре”, Старозагорски минерални бани, клон Пловдив, Балнеохотел “Роза”, гр. Стрелча, клон Пловдив, Хотел “Диана”, парк Родопи, клон Хасково, Балнеохотел “Йонико”, Хасковски минерални бани, Централно управление, Балнеохотел “Здравец”, гр. Тетевен.

2. “Специализирани болници за рехабилитация – Национален комплекс” ЕАД:

филиал Наречен, филиал Павел баня, филиал Поморие, филиал Сандански, филиал Кюстендил, филиал Момин проход, филиал Овча могила, филиал Велинград, филиал Хисар, филиал Баня, Карлово, филиал Баните, Смолян.

3. Военномедицинска академия:

Болнична база по балнеология, рехабилитация и профилактика “Калероя”, гр. Хисар, Болнична база за лечение, рехабилитация и профилактика, гр. Банкя, Болнична база по балнеология, рехабилитация и профилактика “Свети Георги Победоносец”, гр. Поморие.

4. Многопрофилна болница за долекуване, продължително лечение и рехабилитация “Вита” ЕООД, гр. Велинград.

5. Многопрофилна болница за долекуване, продължително лечение и рехабилитация “Света Богородица” ЕООД, с. Нареченски бани.

6. “Специализирана болница за рехабилитация – Банкя” АД, Ясен, гр. Банкя.

7. “Специализирана болница за рехабилитация – Бургаски минерални бани” ЕАД.

8. “Специализирана болница за рехабилитация – Здраве” ЕАД, гр. Банкя.

9. “Специализирана болница за рехабилитация – Марикостиново” ЕООД, с. Марикостиново.

10. “Специализирана болница за долекуване, продължително лечение и рехабилитация” ЕООД , гр. Перник.

11. “Орфей Хотел” АД, гр. Девин.

12. “Хоспис Енергия” ЕООД, гр. Търговище.

14. “Специализирана болница за долекуване и продължително лечение – Малко Търново” ЕООД , гр. Малко Търново.

15. “Дая-Турс” ЕООД, хотел “Ди Марио”, гр. Симитли.

16. “Специализирана болница за рехабилитация – Сапарева баня” АД, гр. Сапарева баня.

17. “Мари – Д” ЕООД, гр. София.

18. Специализирана болница за рехабилитация –“Свети Влас, Слънчев бряг” АД.

Познаваме ли историческите личности от гр. Плевен ?

Данаил Попов е един от видните представители на българското национално освободително движение. Роден е през 1840 г. в гр. Плевен в семейството на поп Христо, наричан от плевенчани поп Хино. Едва 17-годишен заминава за Румъния и се установява в Букурещ, където работи като словослагател в българската печатница на „ Романов и Расидеску” . Съдбоносно значение за по-нататъшната му дейност има срещата му с патриарха на нашата национална революция Георги Раковски. През 1862 г. Данаил Попов се връща за кратко в Плевен, но отново емигрира и се установява трайно в Турну Мъгуреле, където се захваща с търговия. Най-значима е дейността на Данаил Попов като съратник на Васил Левски при изграждането на Вътрешната революционна организация за периода 1869-1872 г. Именно в Плевен Васил Левски поставя началото на организацията, изграждайки първия революционен комитет през месец май 1869 г. Това става благодарение на посредничеството на Данаил Попов. Като емигрант в Румъния, той поддържа трайни контакти с личности като Раковски, Ботев, Каравелов. Почти цялата кореспонденция на Апостола с България и БРЦК в Букурещ минава през ръцете на Данаил Попов. Той включва в работата на БРЦК цялото си семейство. Майка му Лаца и сестра му Катерина пренасят оръжие и други материали за организацията. След освобождението той продължава своята патриотична дейност, но като не среща разбиране от управниците, продължава делото си в Румъния. През 1909 г. умира в дома си в румънския град Турну Мъгуреле, където е и погребан.

